2015.gada \_\_ .\_\_\_\_\_\_\_\_ Noteikumi Nr.

Rīgā (prot.Nr. .§)

**Grozījumi Ministru kabineta 2001.gada 31.jūlija**

**noteikumos Nr.336 „Noteikumi par attaisnotajiem izdevumiem**

**par izglītību un ārstnieciskajiem pakalpojumiem”**

*Izdoti saskaņā ar likuma*

*“Par iedzīvotāju ienākuma nodokli”*

*10.panta pirmās daļas 2.punktu*

1. Izdarīt Ministru kabineta 2001.gada 31.jūlija noteikumos Nr.336 „Noteikumi par attaisnotajiem izdevumiem par izglītību un ārstnieciskajiem pakalpojumiem” (Latvijas Vēstnesis, 2001, 115., 2003, 38., 2008, 168., 2009, 177., 2013, 189.nr.) šādus grozījumus:
   1. aizstāt visā noteikumu tekstā vārdu „slimokase” (attiecīgā locījumā) ar vārdiem „Nacionālais veselības dienests” (attiecīgā locījumā);
   2. aizstāt 1.punktā skaitli “213,43” ar skaitli “215”;
   3. izteikt 1.1.apakšpunktu šādā redakcijā:

“1.1. izglītības izdevumi:

1.1.1. par augstākās izglītības un visu pakāpju profesionālās izglītības iegūšanu, izdevumi par specialitātes (profesijas, amata, aroda) iegūšanu valsts akreditētās Latvijas izglītības iestādēs, kā arī Eiropas Savienības dalībvalstu un Eiropas Ekonomikas zonas valstu mācību iestādēs vai, apgūstot valsts akreditētās izglītības programmas;

1.1.2. par apmācību darbā, profesijā, amatā vai arodā nepieciešamo iemaņu iegūšanai un uzlabošanai;

1.1.3. zināšanu paplašināšanai un izdevumi par profesionālās sagatavotības līmeņa paaugstināšanu (izdevumi par jebkurām mācībām, kas paplašina fiziskās personas profesionālās zināšanas);

1.1.4. par interešu izglītības programmu (Izglītības likuma izpratnē) apgūšanu bērniem līdz 18 gadu vecumam;”;

* 1. izteikt 3.punktu šādā redakcijā:

“3. Šo noteikumu [1.punktā](http://likumi.lv/doc.php?id=27973#p1) noteiktais atskaitīšanai no apliekamā ienākuma atļauto izdevumu apmēra ierobežojums neattiecas uz izdevumiem par operācijām, kas ir plānveida veselības aprūpes pakalpojumi, olšūnu punkciju (folikulu iegūšanu) punkcijas ceļā, zobārstniecības pakalpojumiem (ieskaitot zobu protezēšanu) un par endoprotēžu un cita veida ar cilvēka organismu savienotu protēžu izgatavošanu un iegādi, ja par to nav samaksāts no Nacionālā veselības dienesta vai citu personu līdzekļiem.”;

* 1. aizstāt 5.punktā vārdus “izdevumi par mācībām” ar vārdiem “izglītības izdevumi”;
  2. papildināt 6.punktu aiz vārda “nodaļās” ar vārdiem “izdevumus par sagatavošanas kursiem augstskolā, noteikto gada maksu izglītības vai mācību iestādē, maksu par pirmreizējiem un atkārtotiem eksāmeniem, maksu par pieteikšanos studijām”;
  3. svītrot 7.3.apakšpunktu.

1. Noteikumi stājas spēkā 2016.gada 1.janvārī.

Ministru prezidents L.Straujuma

Finanšu ministrs J.Reirs

15.12.2015 14:33

328

Finanšu ministrijas Tiešo nodokļu departamenta

Īpašuma un iedzīvotāju ienākuma nodokļu

nodaļas vecākā referente Smirnova,

67083843, [Irina.Smirnova@fm.gov.lv](mailto:Irina.Smirnova@fm.gov.lv)